Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)*  M.Gerasimova

# Daugavpilī, 2025.gada 24.aprīlī

ZIŅOJUMS Nr. 2.-4.1/6

# Daugavpils valstspilsētas pašvaldības iestāde “Sociālais dienests”

# uzaicina potenciālos pretendentus piedalīties nereglamentētajā (zemsliekšņa) iepirkumā par līguma piešķiršanas tiesībām

**“Veidlapu izgatavošana un piegāde Daugavpils valstspilsētas pašvaldības iestādei**

**“Sociālais dienests””, ID Nr. DPPISD 2025/6**

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils valstspilsētas pašvaldības iestāde “Sociālais dienests” |
| Adrese | Vienības iela 8, Daugavpils, LV-5401 |
| Reģ.nr. | **90001998587** |
| Kontaktpersona  | Saimniecības nodaļas vadītājs Valērijs Loginovs, tālrunis: +371 29639315, +371 28454865; e-pasts: valerijs.loginovs@socd.lv;Juridiskā sektora juriste Kristīne Cimoška, tālrunis: +371 654 40917,e-pasts: kristine.cimoska@socd.lv. |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00  |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis –** noteikt pakalpojuma sniedzēju, kuršnodrošinās veidlapu izgatavošanu un piegādi Daugavpils valstspilsētas pašvaldības iestādei “Sociālais dienests”, atbilstoši ziņojuma tehniskās specifikācijas prasībām.
3. **Paredzamā kopējā līgumcena:** līdz 3380,91 EUR bez PVN.
4. **Zemsliekšņa iepirkuma nepieciešamības apzināšanas datums:** 04.04.2025.
5. **Līguma izpildes termiņš:** 12 (divpadsmit) mēneši no līguma noslēgšanas brīža.
6. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām;
	2. pretendentam ir pieredze tehniskajā specifikācijā minētā pakalpojuma sniegšanā.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
	3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi;
	4. pretendents ir sniedzis nepatiesu informāciju vai vispār nav sniedzis pieprasīto informāciju;
	5. pretendents nav iesniedzis šī ziņojuma 9.punktā pieprasītos dokumentus;
	6. pretendenta piedāvājums neatbilst tehniskās specifikācijas un šajā ziņojumā minētajām prasībām.
8. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
	2. pretendenta **tehniskais un** **finanšu piedāvājums**, kas sagatavots atbilstoši 3.pielikumā norādītajai formai (*oriģināls*);
	3. **pilnvaras oriģināla eksemplārs** – ja ziņojuma 9.punktā norādītos dokumentus paraksta pilnvarotā persona, kā arī ja līgumu parakstīs cita persona, jāpievieno attiecīgs šīs personas pilnvarojums.
9. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.
10. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.
11. **Piedāvājuma izvēles kritērijs:** piedāvājums ar viszemāko vidējo cenu, kas atbilst ziņojumā norādītajām prasībām un ko aprēķina šādi”

**V = (A + B ) / 2**, kur

**V** = *vidējā cena,*

**A** = *vidējā cena par veidlapas 1 (vienas) puses apdruku,*

**B** = *vidējā cena par veidlapas 2 (divu) pušu apdruku.*

**“A” aprēķina pēc šādas formulas**: pretendenta finanšu piedāvājumā norādīto cenu summa par veidlapas 1 (vienas) puses apdruku / 15 (kopējais cenu pozīciju skaits).

**“B” aprēķina pēc šādas formulas**: pretendenta finanšu piedāvājumā norādīto cenu summa par veidlapas 2 (divu) pušu apdruku / 12 (kopējais cenu pozīciju skaits).

1. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv).
2. **Piedāvājums iesniedzams: līdz 2025.gada 29.aprīlim, plkst.10:00:**
	1. Daugavpils valstspilsētas pašvaldības iestādē “Sociālais dienests”, **Vienības ielā 8**, Daugavpilī, LV-5401, 1.kab. (pie sekretāres). Piedāvājumam jābūt slēgtā aploksnē ar norādi: ““Veidlapu izgatavošana un piegāde Daugavpils valstspilsētas pašvaldības iestādei “Sociālais dienests””, ID Nr. DPPISD 2025/6 un pretendenta rekvizītiem vai
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv. Šajā gadījumā pretendents nosūta paroli no faila 2025.gada 29.aprīlī no plkst.10:00 līdz plkst. 10:30 (uz e-pastu: kristine.cimoska@socd.lv).

Pielikumā:

1. Tehniskā specifikācija uz 1 lp.
2. Pieteikuma par piedalīšanos zemsliekšņa iepirkumā veidlapa uz 1 lp.
3. Tehniskā un finanšu piedāvājuma veidlapa uz 1 lp.
4. Līguma projekts uz 6 lp.
5. Veidlapu paraugu (“zip” fails)

Ziņojums sagatavots: Daugavpilī, 2025.gada 22.aprīlī

Komisijas priekšsēdētāja R.Vavilova

Komisijas priekšsēdētājas vietnieks: V.Loginovs

Komisijas locekļi: O.Daļecka

 L.Kiškoviča

 M.Liniņa

 K.Cimoška

1.pielikums

**TEHNISKĀ SPECIFIKĀCIJA zemsliekšņa iepirkumā**

**“Veidlapu izgatavošana un piegāde Daugavpils valstspilsētas pašvaldības iestādei**

**“Sociālais dienests””, ID Nr. DPPISD 2025/6**

1. Pretendents nodrošina veidlapu izgatavošanu un piegādi Daugavpils valstspilsētas pašvaldības iestādes “Sociālais dienests” (turpmāk – Pasūtītājs) atbilstoši šādiem papīra formātiem:
	1. Formāts **A3** (melnbalts);
	2. Formāts **A4** (melnbalts);
	3. Formāts **A5** (melnbalts);
	4. Formāts **A6** (melnbalts)
	5. Formāts **A4** (krāsains);
2. Paredzamais (aptuvenais) veidlapu daudzums gadā: 169 000 gab.
3. Pakalpojuma sniegšanai pretendents izmanto augstākās kvalitātes, baltu, ar augstu izturīguma pakāpi papīru (piemērotu darbam ātras darbības kopētājos, lāzerprinteros, tintes printeros) ar šādu raksturojumu:
	1. Blīvums: 80 g/m2;
	2. Biezums: 100 – 103 mcr;
	3. Baltums: ne mazāk kā 167 CIE;
	4. Necaurspīdība: ne mazāk kā 92%.
4. Izgatavojot krāsainās papīra veidlapas, pretendents ievēro Daugavpils pilsētas krāsainā ģerboņa krāsas saskaņā ar Daugavpils valstspilsētas pašvaldības domes 2023. gada 9.marta saistošajiem noteikumiem Nr. 3 “Saistošie noteikumi par Daugavpils valstspilsētas pašvaldības simboliku” (pieejams: <https://likumi.lv/ta/id/340204-saistosie-noteikumi-par-daugavpils-valstspilsetas-pasvaldibas-simboliku>
5. Veidlapu izgatavošanu un piegādi jānodrošina atbilstoši Pasūtītāja veiktajam pasūtījumam – saskaņā ar veidlapas paraugu un pieteikto veidlapu daudzumu.
6. Gatavas, iepakotas veidlapas bez bojājumiem pretendents piegādā Pasūtītajam uz šādām piegādes adresēm: Vienības iela 8, Daugavpils, Alejas iela 68 – 1A, Daugavpils un Lāčplēša iela 39, Daugavpils.
7. Veidlapu paraugi skatāmi ziņojuma pielikumā “zip” failā.

Sagatavoja:

Daugavpils valstspilsētas pašvaldības iestādes “Sociālais dienests”

Saimniecības nodaļas vadītājs V.Loginovs

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Veidlapu izgatavošana un piegāde Daugavpils valstspilsētas pašvaldības iestādei**

**“Sociālais dienests””, ID Nr. DPPISD 2025/6**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Veidlapu izgatavošana un piegāde Daugavpils valstspilsētas pašvaldības iestādei “Sociālais dienests””, ID Nr. DPPISD 2025/6.
2. Apņemas (ja pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4.pielikums).
3. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.
4. Apliecina, ka:
	1. ir iesniedzis tikai patiesu informāciju;
	2. ka piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv));
	3. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
	4. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības;
	5. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem;
	6. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Veidlapu izgatavošana un piegāde Daugavpils valstspilsētas pašvaldības iestādei “Sociālais dienests””, ID Nr. DPPISD 2025/6 ietvaros, tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses.
5. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts/ Drošais elektroniskais paraksts** |  |
| **Datums** |  |
| **Zīmogs** |  |

 \* Pretendenta vai tā pilnvarotās personas vārds, uzvārds

3.pielikums

**TEHNISKAIS UN FINANŠU PIEDĀVĀJUMS iepirkumā**

**“Veidlapu izgatavošana un piegāde Daugavpils valstspilsētas pašvaldības iestādei**

**“Sociālais dienests””, ID Nr. DPPISD 2025/6**

 (*Pretendenta nosaukums*), vienotais reģistrācijas Nr.(*reģistrācijas numurs*), (*juridiskā adrese*), piedāvā piegādāt un uzstādīt žalūzijas Daugavpils valstspilsētas pašvaldības iestādes “Sociālais dienests” vajadzībām, atbilstoši šādam tehniskajam un finanšu piedāvājumam:

| **Nr.****p.k.** | **Papīrs** | **Pasūtījuma apjoms (gab.)** | **Cena\*****1 puse****(EUR bez PVN par 1000 gab.)** | **Cena\*****2 puses****(EUR bez PVN par 1000 gab.)** |
| --- | --- | --- | --- | --- |
| 1. | Formāts **A3** (melnbalts) | 1000 |  |  |
| 2000-5000 |  |  |
| >5000 |  |  |
| 2. | Formāts **A4** (melnbalts) | 1000 |  |  |
| 2000-5000 |  |  |
| >5000 |  |  |
| 3. | Formāts **A5** (melnbalts) | 1000 |  |  |
| 2000-5000 |  |  |
| >5000 |  |  |
| 4. | Formāts **A6** (melnbalts) | 1000 |  |  |
| 2000-5000 |  |  |
| >5000 |  |  |
| 5. | Formāts **A4** (krāsains) | 1000 |  |  |
| 2000-5000 |  |
| >5000 |  |

*\*Pretendents norāda cenu ar ne vairāk kā 2 cipariem aiz komata. Preces cenā ir iekļauti arī piegādes izdevumi.*

|  |  |  |
| --- | --- | --- |
| **Nr. p.k** | **Prasība/izpildāmā darbība** | **Pretendenta piedāvājums***(pretendents norāda* ***“nodrošinās”******vai sniedz detalizēto aprakstu****, norādot precīzi pieprasīto informāciju)* |
| 1. | Papīra raksturojums:Blīvums: 80 g/m2;Biezums: 100 – 103 mcr;Baltums: ne mazāk kā 167 CIE;Necaurspīdība: ne mazāk kā 92%, |  |
| 2. | Izgatavojot krāsainās papīra veidlapas, pretendents ievēro Daugavpils pilsētas krāsainā ģerboņa krāsas saskaņā ar Daugavpils valstspilsētas pašvaldības domes 2008. gada 29. maija saistošajiem noteikumiem Nr. 27 “Par Daugavpils pilsētas pašvaldības simboliku”. |  |
| 3. | Veidlapu izgatavošanu un piegādi jānodrošina atbilstoši Pasūtītāja veiktajam pasūtījumam – saskaņā ar veidlapas paraugu un pieteikto veidlapu daudzumu. |  |
| 4. | Gatavas, iepakotas veidlapas bez bojājumiem pretendents piegādā Pasūtītajam uz šādām piegādes adresēm: Vienības iela 8, Daugavpils vai Alejas iela 68 – 1A, Daugavpils. |  |

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

*Paraksta pretendenta persona ar pārstāvības tiesībām vai pretendenta pilnvarotā persona*

#  Vārds, uzvārds, amats

 Paraksts

 Datums

4.pielikums

**LĪGUMS**

**par veidlapu izgatavošanu un piegādi**

*(projekts)*

*Līguma sagatavošanas vieta ir Daugavpils.*

*Līguma divpusējas parakstīšanas datums ir pēdējā parakstītā laika zīmoga datums.*

**Daugavpils valstspilsētas pašvaldības iestāde “Sociālais dienests”**, reģ. Nr. 90001998587, juridiskā adrese: Vienības iela 8, Daugavpils, LV-5401, vadītājas Marinas Gerasimovas personā, kura rīkojas pamatojoties uz nolikumu (turpmāk tekstā – Pasūtītājs), no vienas puses, un

, reģ. Nr. , juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_, (turpmāk tekstā – Izpildītājs), no otras puses, abas kopā sauktas “Puses” un katra atsevišķi saukta “Puse”,

pamatojoties uz \_\_\_\_\_\_\_\_\_\_\_\_\_\_\_\_\_\_\_\_ piedāvājumu zemsliekšņa iepirkumam par līguma piešķiršanas tiesībām “Veidlapu izgatavošana un piegāde Daugavpils valstspilsētas pašvaldības iestādei “Sociālais dienests””, ID Nr. DPPISD 2025/6, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Pasūtītājs pasūta un apmaksā, bet Piegādātājs izgatavo un piegādā veidlapas (turpmāk – Prece) saskaņā ar Cenu aptaujas tehnisko specifikāciju (1. pielikums), finanšu piedāvājumu (2. pielikums), Līguma pielikumos Nr.4 – Nr.8. noteiktajiem veidlapu paraugiem un Līguma nosacījumiem.

**2. LĪGUMA SUMMA UN NORĒĶINU KĀRTĪBA**

2.1. Kopējā Līguma summa ir EUR \_\_\_\_\_\_\_\_ (*vārdos*) bez PVN, pieskaitot PVN 21% EUR \_\_\_\_\_\_ (*vārdos*), kopā ar PVN 21% EUR \_\_\_\_\_\_\_ (*vārdos*).

2.2. Preces izmaksas ir noteiktas Finanšu piedāvājumā (2. pielikums), kas paliek nemainīgas visā Līguma darbības laikā.

2.3. Samaksa par piegādātajam precēm tiek veikta ne vēlāk kā 15 (piecpadsmit) kalendāro dienu laikā pēc Piegādātāja iesniegtā preču pieņemšanas – nodošanas akta (3.pielikums) parakstīšanas un E-rēķina XML formātā[[1]](#footnote-1) saņemšanas. Norēķinu dokumentus Piegādātājs iesniedz Pasūtītājam elektroniski, nosūtot tos uz Pasūtītāja E-adresi vai e-pastu: socd@socd.lv.

2.4. Piegādātāja iesniegto E-rēķinu par piegādāto un pieņemto Līguma noteikumiem atbilstošo Preci apmaksā Daugavpils valstspilsētas pašvaldības Centralizētā grāmatvedība bezskaidras naudas pārskaitījuma veidā *euro* valūtā Līguma kopējās summas ietvaros.

2.5. Apmaksa tiek uzskatīta par notikušu ar brīdi, kad Daugavpils valstspilsētas pašvaldības Centralizētā grāmatvedība ir iesniegusi bankā maksājuma uzdevumu par pārskaitījuma veikšanu uz Piegādātāja E-rēķinā norādīto norēķinu kontu.

2.6. Visiem E-rēķiniem ir jābūt noformētiem atbilstoši tiesību normatīvo aktu prasībām, t.sk., adresētiem Pasūtītājam. E-rēķinā jānorāda atsauce uz Līgumu. Gadījumā, ja E-rēķins nav noformēts atbilstoši tiesību normatīvo aktu prasībām vai nav adresēta īstajam adresātam Piegādātājam ir pienākums ir iepriekš izrakstīto E-rēķinu un iesniegt Pasūtītājam jaunu rēķinu. Šajā gadījumā samaksas termiņš tiek skaitīts no brīža, kad Izpildītājs iesniedz atbilstoši Līguma noteikumiem noformētu E-rēķinu.

**3. PRECES PIEGĀDES NOSACĪJUMI**

3.1. Pasūtītājs pasūta Preci, rakstot uz Piegādātāja e-pasta adresi: \_\_\_\_\_\_\_\_\_\_\_\_\_\_\_\_.

3.2. Piegādātājs pēc pasūtījuma saņemšanas uz 3.1. punktā norādīto e-pasta adresi apstiprina pasūtījumu 1 (vienas) diennakts laikā no pasūtīja saņemšanas dienas, nosūtot par to paziņojumu uz Pasūtītāja e-pasta adresi: valerijs.loginovs@socd.lv.

3.3. Pasūtījuma izpildes termiņš ir 3 (trīs) kalendārās dienas no pasūtījuma saņemšanas dienas.

3.4. Piegādātājs ar savu transportu, piegādā Preci Vienības ielā 8, Daugavpilī. Preces izgatavošanas, iepakojuma un piegādes izdevumi ir iekļauti Preces cenā.

3.5. Prece tiek izgatavota un piegādāta Pasūtītājam atsevišķās partijās, tādos apjomos un sortimentā, kādu Puses ir savstarpēji saskaņojušas iepriekš pa e-pastu.

3.6. Piegādātās Preces nosaukums, daudzums un vērtība, katrā atsevišķā partijā tiek noteikta saskaņā ar šī Līguma nosacījumiem un Piegādātāja pavadzīmi.

3.7. Katras atsevišķas Preces partijas nodošana Pasūtītājam notiek Pusēm parakstot pieņemšanas – nodošanas aktu (3. pielikums). Līdz ar Preces nodošanu Piegādātājs iesniedz Pasūtītājam rēķinu-pavadzīmi.

3.8. Īpašuma tiesības uz Preci pāriet Pasūtītājam no Preces pieņemšanas – nodošanas akta parakstīšanas brīdī.

**4. PUŠU TIESĪBAS UN PIENĀKUMI**

4.1. Pasūtītājs apņemas:

4.1.1. pieņemt Preci saskaņā ar šī Līguma noteikumiem;

4.1.2. 3 (trīs) darba dienu laikā informēt Piegādātāju un iesniegt atbilstošu dokumentu kopijas, ja sākas Pasūtītāja likvidācijas vai reorganizācijas process, vai, ja iestājas kāds cits gadījums, kas var apdraudēt šā Līguma izpildi.

4.2. Pasūtītājam ir tiesības pieprasīt no Piegādātāja pienācīgu šī Līguma noteikumu izpildi.

4.3. Piegādātājs apņemas:

4.3.1. pārdot Pircējam Preci saskaņā ar šī Līguma noteikumiem, par cenām, kas ir norādītas šī Līguma 2. pielikumā.

4.3.2. Piegādātājam nav tiesību Līguma darbības laikā paaugstināt Iepirkumā piedāvātās cenas, ja šī apakšpunkta noteikumi tiek pārkāpti, Pasūtītājam ir tiesības vienpusīgi pārtraukt Līguma darbību, iepriekš rakstiski brīdinot Piegādātāju 3 (trīs) darba dienas iepriekš.

4.4. Piegādātājam ir tiesības pieprasīt no Pasūtītāja pienācīgu šī Līguma noteikumu izpildi.

**5. LĪGUMA DARBĪBAS TERMIŅŠ, TĀ IZBEIGŠANAS UN GROZĪŠANAS KĀRTĪBA**

5.1. Līgums stājas spēkā tā parakstīšanas brīdī un ir spēkā 12 (divpadsmit) mēnešus vai līdz brīdim, kad tiek sasniegta Līguma summa, atkarībā no tā, kurš priekšnosacījums iestājas agrāk.

5.2. Puses var vienpusēji izbeigt Līguma darbību, 1 (vienu) mēnesi iepriekš par to rakstiski paziņojot otrai Pusei.

5.3. Pusēm ir tiesības izbeigt Līguma darbību jebkurā brīdī, savstarpēji rakstiski vienojoties.

5.4. Pasūtītājam ir tiesības izbeigt Līgumu 10 (desmit) kalendārās dienas iepriekš rakstiski brīdinot Piegādātāju, ja Piegādātājs nepilda šī Līguma noteikumus, ko apliecina rakstveida pretenzijas, kā arī, ja Pasūtītājam attiecīgā gada plānotā finansējuma pakalpojuma nodrošināšanai ietvaros nav pieejami atbilstoši finanšu līdzekļi;

5.5. Šis Līgums tiek uzskatīts par izbeigtu vai lauztu no brīža, kad Puses izpildījušas visas savstarpējas saistības un veikušas visus savstarpējos norēķinus.

5.6. Līgumu var papildināt vai grozīt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām pēc Pušu parakstīšanas.

**6. PUŠU ATBILDĪBA**

6.1. Par savu saistību atbilstošu izpildi Pasūtītājs un Piegādātājs atbild saskaņā ar šo Līgumu un Latvijas Republikā spēkā esošajiem normatīvajiem aktiem.

6.2. Gadījumā, ja tiek pārkāpti 3.4. punktā noteiktais termiņš, Piegādātājs maksā Pasūtītājam par katru kavēto kalendāro dienu līgumsodu 0,1% (nulle komats viens procents) apmērā no kopējās Līgumcenas, bet ne vairāk kā 10% (desmit procenti) no kopējās līgumcenas.

6.3. Gadījumā, ja nepamatoti tiek kavēti šajā līgumā noteiktie maksājumi, Pasūtītājs maksā Uzņēmējam līgumsodu 0,1% (nulle komats viens procents) apmērā no kavētās maksājuma summas par katru kavēto kalendāra dienu, bet ne vairāk kā 10% (desmit procenti) no kavētās maksājuma summas.

6.4. Līgumsoda samaksa neatbrīvo Puses no līgumā noteikto saistību pilnīgas izpildes.

**7. NEPĀRVARAMA VARA**

7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

7.2. Puses, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

**8. DOMSTARPĪBAS UN STRĪDI**

8.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

8.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**9. NOBEIGUMA NOTEIKUMI**

9.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

9.2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Piegādātājs brīdina Pasūtītāju par šādu apstākļu iestāšanos vienu mēnesi iepriekš.

9.3. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.

9.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

9.5. Pušu atbildīgās personas par Līguma izpildi:

9.5.1. no Pasūtītāja puses: Dienesta Saimniecības nodaļas vadītājs **Valērijs Loginovs**, tālr. 654 40918, 29639315, e-pasta adrese: *valerijs.loginovs@socd.lv*;

9.5.2. no Piegādātāja puses: \_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_\_\_\_*;

9.6. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes.

9.7. Puses apstrādā otras Puses darbinieku personu personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1. punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

9.8. Līgums ir parakstīts ar drošu elektronisko parakstu un satur laika zīmogu. Līgumam pievienoti šādi pielikumi, kas ir Līguma neatņemamas sastāvdaļas:

1. pielikums – Tehniskā specifikācija;

2. pielikums – Tehniskais un finanšu piedāvājums;

3. pielikums – Pieņemšanas – nodošanas akts (veidlapa).

4.pielikums – Iesniegumi Nr.1 un Nr.2 (veidlapas);

5.pielikums – Apliecinājums Nr.1 (veidlapa);

6.pielikums – Apliecinājums Nr.2 (veidlapa);

7.pielikums – Apliecinājums Nr.3 (veidlapa);

8.pielikums – Veidlapas Nr.1, 2,3

**11. PUŠU REKVIZĪTI UN PARAKSTI**

1.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKĀ SPECIFIKĀCIJA**

2.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKAIS UN FINANŠU PIEDĀVĀJUMS**

3.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**NODOŠANAS – PIEŅEMŠANAS AKTS**

**(VEIDLAPA)**

1. **Strukturēts elektroniskais rēķins** ir rēķins, kurš sagatavots, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, un kurš atbilst Eiropas Savienības standartam LVS EN 16931-1:2017 "Elektroniskie rēķini. 1. daļa. Elektronisko rēķinu pamatelementu semantisko datu modelis", un kuru uzņēmums izraksta atbilstoši tehniskajai specifikācijai LVS CEN/TS 16931-2:2017 "Elektroniskie rēķini. 2. daļa: Standartam EN 16931-1 atbilstošo sintakšu saraksts. [↑](#footnote-ref-1)